Lego
Lego-palikat keksi tanskalaisen puusepän poika Godtfred Kirk Christiansen Tanskan Billundissa. Hän alkoi vuonna 1949 valmistaa isänsä Ole Kirk Christiansenin kanssa muovisia toisiinsa lukittuvia palikoita. Nykyisin käytössä oleva kiinnitysjärjestelmä patentoitiin vuonna 1958, jonka jälkeen palikoista tuli nopeasti hyvin suosittuja. Suosio johtuu luultavasti palikoiden yhdistämismahdollisuuksien valtavasta määrästä.
Lego-minihahmo
Ensimmäiset minihahmot tuotiin markkinoille vuonna 1975. Niillä ei ollut vielä käsiä eikä liikkuvia jalkoja. Ensimmäiset nykyisenkaltaiset minihahmot tulivat myyntiin vuonna 1978. Niistä on tullut lähes yhtä tunnettuja kuin Lego-palikoista. Minihahmojen suosiota ovat kasvattaneet muun muassa legoanimaatiot.